Det hjalp ikke Hobro meget, at de i dag sparkede forårssæsonen i Superligaen i gang på hjemmebane. Kampen mod Horsens endte nemlig uafgjort. Det betyder, at Hobro starter, hvor de sluttede efterårssæsonen, og går fra banen uden et eneste mål for femte gang i træk. Begge hold skabte dog en enkelt chance, men forspildte den. Hobro ligger derfor fortsat på sidstepladsen, som ligaens absolutte bundhold. Det gælder om at overleve For både Hobro og Vendsyssel står foråret i overlevelsens tegn. De to hold er nemlig i direkte kamp om at undgå nedrykning til 1. division, og det starter altså ikke godt for Hobro. Vendsyssel ligger lige nu på tredjesidstepladsen, og skal kæmpe for at overleve mandag aften, hvor de møder mestrene fra FC Midtjylland. I videoen herunder, kan du høre, hvad Hobros træner Allan Kuhn siger til dagens kamp.
Forårspremieren i Superligaen var ingen succes for Hobro, som for femte gang i streg måtte forlade banen uden at score.